Jami'ar Leipzig

Jami’ar Leipzig tana cikin garin Leipzig a gabacin Jamus a jihar Sachsen. Sunan latin Alma Mater Lipsiensis ne.

 Tarihi 
An kafa jami’ar Leipzig a shekara 1409. Tana daya daga tsaffofin jami’o’i a Turai, da kuma na biyu mafi tsufa a Jamus. Jami’ar ta yi aiki ba tare da katsewa ba. Frederick I, mai mulkin Sachsen da dan uwarsa William II, sun kafa jami’ar a ranar 2 ga Disemba 1409. Tun da kafuwarta, Jami’ar Leipzig ta gudanar da bincike da koyawa ba tare da katsewa ba fiye da shekaru 600. Har ila yau, jami’a ta kasance daya daga cikin jami’o’in Jamus na farko inda mata suke iya shiga jami’a a matsayin baƙi da kuma suke halartar laccoci. A cikin 1873 ƴar Rasha Anna Yevreinova ita ce mace na farko a Jamus don samun digiri a nazarin shari’a daga Jami’ar Leipzig. Duk da haka, Jami’ar Leipzig kuma ta fuskanci lokuta masu wahala. Yaƙin Duniya na biyu ya halaka birnin da jami’a da yawa. Ya lalata manyan sassan jami’ar, amma an ci gaba da karatu. An ce a karshen yaƙin kashi 60 na gineginen jami’o’i da kashi 70 na litattafai da dakunan karatu sun lalace. A cikin lokacin yaƙin duniya na biyu akwai Yahudawa da yawa waɗanda suke yi aiki a jami'ar Leipzig, suke rasa digirinsu jami'ar. Dalilin shi ne wariyan gurguzu na ƙasar Jamus (wato nazism) ga Yahudawa. A cikin shekaru 75 Jamus da birnin Leipzig suka canza gaba ɗaya. Yau, jami'ar Leipzig tana da wuri mai haƙuri da kuma tana ƙaddamad da daidaito tsakanin maza da mata cikin jami'ar. Jami'ar Leipzig tana kula da haɗin gwiwa tare da yawancin sauran jami'o'i a duk duniya kamar Brazil, Asturaliya, Japan, Afirka ta Kudu da Tanzaniya.

 Ilimi da bincike 
Yau, Jami’ar Leipzig tana da gine-gine, dakunan karatu, kantuna da yawa a cikin birni. Halin yanzu dalibai kusan 31.000 suna karatu da malamai 465 a sashen jami’a guda 14. Akwai batutuwa na karatu 158 kamar nazarin Afirka, likitan hakora da karatun ilimi. Jami'ar tana da lambun tsirrai mafi dadewar a Jamus, da kuma gidajen tarihi uku da kungiyar makaɗa na jami’a. Jami’ar Leipzig tana da shahararsa da tana jan hankalin ɗalibai da yawa a cikin ƙasa, na Turai da na duniya.

Asibitin jami'a (Universitätsklinikum) ita ce babbar asibitin Leipzig kuma shi ne muhimmin bangaren jami'a. Yana da kusan ma'aikata 6000 da fiye da marasa lafiya 400.000 kowace shekara. Ɗalibai na likitanci, likitan hakora, ilimin harhada magunguna da, tun 2022, dalibin ungozoma su ne ake horar da su.

20 masanin wanɗanda suka lashe kyautar nobel suka da alaƙa da jami'a da kuma wasu mashahuran Jamusawa sun yi karatu a jami’a kamar Johann Wolfgang von Goethe, Erich Kästner da Richard Wagner da kuma tsohon shugabar gwamnatin Jamus Angela Merkel.

Lauya Eva Ines Obergfell tana shugaban jami’ar Leipzig tun da Afrilu 1 2022.

Manazarta

Category: Jami'o'i a Jamus